
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/22-02/73
Ur.br: 2196-8-01/02-22-01
Bogdanovci, 14. prosinca 2022. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21), predsjednica vijeća Anamarija Savić Bajac predlaže ovaj:

Z A P I S N I K

sa 20. sjednice općinskog vijeća koja je održana 14.12.2022. godine sa početkom u 19,00 sati u zgradi Općine Bogdanovci.

NAZOČNI VIJEĆNICI:
Gelo Marijan, Andrija Krizmanić, Zvonimir Mudri, Jelena Vinaj, Boris Grbić, Anamarija Savić Bajac, Dalibor Katić, Mirko Hardi, Zvonko Kostelnik

ODSUTNI VIJEĆNICI:  Mario Pavlović

NAZOČNE SLUŽBENE OSOBE:
Maja Župan, Marko Barun, Andrea Dikonić, Jaroslav Međeši


GOSTI:  Olesja Raguž


Predsjednica općinskog vijeća pozdravila je sve prisutne, te je predlažila sljedeći dnevni red:

1. Usvajanje zapisnika s protekle sjednice općinskog vijeća Općine Bogdanovci
2. Prijedlog proračuna Općine Bogdanovci za 2023. i projekcija za 2024. i 2025. godinu
3. Prijedlog Odluke o izvršavanju proračuna Općine Bogdanovci za 2023. godinu
4. Prijedlog Programa građenja komunalne infrastrukture na području Općine     
Bogdanovci u 2023. godini
5. Prijedlog Programa održavanja komunalne infrastrukture na području Općine     
Bogdanovci u 2023. Godini
6. Prijedlog Programa javnih potreba u kulturi na području Općine     
Bogdanovci za 2023. godini       
7. Prijedlog Programa javnih potreba u sportu Općine Bogdanovci za 2023. godinu
8. Prijedlog programa javnih potreba za udruge od posebnog interesa za Općinu    
       Bogdanovci za 2023. godinu
9. Prijedlog programa socijalne skrbi za 2023. godinu 
10. Prijedlog programa utroška sredstava šumskog doprinosa za 2023. godinu
11. Prijedlog Odluke o raspoređivanju sredstava Proračuna Općine Bogdanovci za
redovito godišnje financiranje političkih stranaka i nezavisnih viječnika zastupljenih u
Općinskom vijeću Općine Bogdanovci za 2023. godinu   
12. Prijedlog Programa korištenja sredstava ostvarenih od prodaje, zakupa i   
      dugogodišnjeg zakupa poljoprivrednog zemljišta u vlasništvu Republike Hrvatske   
13. Prijedlog Programa utroška sredstava naknade za zadržavanje nezakonito
[bookmark: _Hlk121311184]      izgrađenih zgrada u prostoru na području Općine Bogdanovci u 2023. godini
14. Prijedlog Odluke o imenovanju povjerenstva za provođenje Javnog natječaja za
      zakup poljoprivrednog zemljišta u vlasništvu RH na području Općine Bogdanovci 
15. Prijedlog zaključka:
a) Prihvaćanje Analize stanja sustava CZ na području Općine Bogdanovci u 2022. godini
b) Prijedlog Godišnjeg plana razvoja sustava CZ na području Općine Bogdanovci za 2023. godinu
16. Prijedlog Plana djelovanja u području prirodnih nepogoda 2022.       
17. Prijedlog Odluke o usvajanju Godišnjeg plana upravljanja imovinom Općine
      Bogdanovci za 2023. godinu
18. Prijedlog Zaključka o prihvaćanju Izvješća o provedbi Godišnjeg plana upravljanja
      imovinom za 2021. godinu     
19. Različito

Dnevni red usvojen je JEDNOGLASNO.

Točka 1.
Predsjednica općinskog vijeća dala je zapisnik sa 19. sjednice Općinskog vijeća na raspravu, gosp. Međeši navodi kako je on nazočio na prošloj sjednici, pa da se navede u zapisniku, kako nije bilo dodatnih primjedbi, zapisnik je usvojen JEDNOGLASNO, sa dopunom gosp. Međešija.

Točka 2.
Gosp. Barun pozdravio je nazočne, te navodi kako je prije sjednice općinskog vijeća održana sjednica odbora za proračun i financije, te daje riječ predsjedniku odbora, gosp. Katiću. Gosp. Katić pozdravlja nazočne, pročitao je dnevni red odbora za proračun i financije, te naveo tko je sve nazočio istom. Navodi kako je načelnik detaljno prošao kroz plan proračuna za 2023. godinu, te navodi kako je plan proračuna sa izmjenama koje će načelnik sada na sjednici navesti, usvojen JEDNOGLASNO.
Gosp. Barun prošao je detaljno prihode i rashode plana proračuna, te je na kraju naveo izmjene koje su usvojene na odboru za proračun i financije i to kako slijedi:
· Plan proračuna za konto 37219-066 Ostale naknade iz proračuna u novcu povećava se sa 30.000,00 kn, na 60.000,00 kn
· Plan proračuna za konto 38119 tekuće donacije – udruge proistekle iz Domovinskog rata povećava se sa 9.000,00 kn, na 15.000,00 kn
· Plan proračuna za konto 38119-406 ostale tekuće donacije – ostale udruge s područja Općine Bogdanovci povećava se sa 7.000,00 kn na 9.000,00 kn
· Plan proračuna za konto 38119-093 ostale tekuće donacije KUD-ovima i udrugama za očuvanje kulturne baštine povećava se sa 73.000,00 kn na 78.000,00 kn
· U plan proračuna dodaje se konto 42124-147 rekonstrukcija općinske zgrade u Petrovcima s iznosom od 300.000,00 kn
· U plan proračuna dodaje se konto 42129-153 akumulacija Općine Bogdanovci (bunar Petrovci-ribnjak) s iznosom od 100.000,00 kn
· U plan proračuna dodaje se konto 42273-107 oprema za ostale namjene (božićni ukrasi) s iznosom od 30.000,00 kn
Nakon izlaganje načelnika, predsjednica vijeća daje na raspravu plan proračuna za 2023. s projekcijama za 2024. i 2025. godinu.
Gosp. Kostelnik postavlja upit zašto u planu nema konta za nacionalne manjine, na što načelnik odgovara kako smo navedeni konto morali izbaciti po naputku revizije, a troškove koje će imati vijeća nacionalnih manjih do određenog iznosa, knjižit će se na direktan trošak sukladno kontima koje imamo u proračunu.
Gosp. Gelo predlaže da se konto tekuće donacije vjerskim zajednicama poveća sa 17.000,00 kn na 30.000,00 kn.
Gosp. Krizmanić navodi kako je i prošle godine bilo razgovora o nabavci božićnih ukrasa, adventskih vijenaca za svako naselje, međutim kako to nije realizirano, predlaže da se navedene stavka planira u proračunu za 2023. godinu u iznosu od 30.000,00 kn.
Načelnik navodi da će se sukladno prijedlogu povećanja rashoda za ukupan iznos povećati stavka prihoda 61111-300 porez i prirez na dohodak.
Nakon rasprave, prijedloga proračun je sa svim amandmanima (prijedlozima) usvojen JEDNOGLASNO.

Točka 3.
Gosp Barun navodi kako se ovom Odlukom uređuje struktura prihoda i rashoda Proračuna Općine Bogdanovci, njegovo izvršavanje i upravljanje općinskom imovinom.
Proračun se donosi i izvršava u skladu s načelima jedinstva i točnosti proračuna, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.
Proračun sadrži Opći i Posebni dio:
· Opći dio sadrži račun prihoda i rashoda u kojem se iskazuju svi prihodi i rashodi po osnovnim namjenama 
· Posebni dio Proračuna sastoji se od plana rashoda  raspoređenih u Programe,  prema organizacijskoj, ekonomskoj, funkcijskoj i lokacijskoj klasifikaciji. 
Razvojne programe iz članka 4. treba obrisati jer su od ove godine zamijenjeni Provedbenim programom za mandatno razdoblje koje sam donio ja kao načelnik.
Odluka o izvršavanju Proračuna za 2023. godinu usvojena je JEDNOGLASNO.


Točka 4.
Program građenja komunalne infrastrukture usklađen je sa planom proračuna koji ste dobili uz materijalu za ovu sjednicu, te će se sada uskladiti sa dodatnim stavkama akumulacija Općine Bogdanovci – ribnjak (Petrovci bunar) i rekonstrukcija općinske zgrade u Petrovcima koje su izglasane sa proračunom.
Program građenja komunalne infrastrukture sa izmjenama usklađenim sa usvojenim proračunom usvojen je JEDNOGLASNO.

Točka 5.
Prema naputku revizije u Program održavanja komunalne infrastrukture dodali smo uz opis poslova i opsege, što je vidljivo u čl. 3, recimo naveli smo koliko groblja se održava ovim programom, koliko rasvjetnih tijela, dužina nerazvrstanih cesta, kanalske mreže i sl. Program je kao i prethodni usklađen sa Proračunom, navodi gosp. Barun.
Program održavanja komunalne infrastrukture usvojen je JEDNOGLASNO.

Točka 6.
Što se tiče Programa javnih potreba u kulturi uskladit će se sa usvojenim izmjenama proračuna tako da se ukupno planirana sredstva povećaju sa 73.000,00 kn na 78.000,00, tako da svaki KUD dobije po 25.000,00 kn, a udruga Rusnak 3.000,00 kn, pojašnjava načelnik
Program javnih potreba u kulturi usvojen je JEDNOGLASNO.

Točka 7.
Kao i svi dosadanji Programi, tako je i Program javnih potreba u sportu usklađen sa proračunom za 2023. godine. Ukupna vrijednost programa je 347.000,00 kn a odnosi se na nogomet, ribolov, lov i stolni tenis, pojašnjava gosp. Barun. 
Program je usvojen JEDNOGLASNO.


Točka 8.
Gosp. Barun pojašnjava kako se Program javnih potreba za udruge od posebnog interesa mora uskladiti sa usvojenim proračunom, te sada ukupno iznosi 24.000,00 kn zbog povećanja stavke udrugama proisteklim iz Domovinskog rata za 6.000,00 kn, te povećanja stavke ostale udruge s područja općine na 9.000,00 kn.
Program je usvojen JEDNOGLASNO. 

Točka 9.
Što se tiče Programa socijalne skrbi za 2023. godinu isti je usklađen sa Odlukom o izmjenama i dopunama Odluke o socijalnoj skrbi koju smo donijeli na 18. sjednici vijeća, a koja je usklađena sa Zakonom. Pravo na naknadu troškova stanovanja imaju isključivo korisnici zajamčene minimalne naknade, što do sada nije bilo tako. U članku 8. točno piše na što se odnose troškovi stanovanja, navodi gosp. Barun.
Program socijalne skrbi za 2023. godinu bez rasprave usvojen je JEDNOGLASNO.

Točka 10.
I Program utroška sredstava od šumskog doprinosa usklađen je s planom proračuna za 2023. godinu a iznosi 100.000,00 kn. Ove godine smo imali 2.003,37 kn uplata od šumskog doprinosa, što je jako malo, navodi gosp. Barun.
Program utroška sredstava od šumskog doprinosa usvoje je JEDNOGLASNO.

Točka 11.
Gosp. Barun pojašnjava da je odluka o raspoređivanju sredstava Proračuna Općine Bogdanovci za redovito godišnje financiranje političkih stranaka i nezavisnih vijećnika zastupljenih u Općinskom vijeću također usklađena sa proračunom, te su napravljene izmjene u odnosu na prošlogodišnju odluku jer umjesto vijećnika Tina Ivića sada imamo vijećnicu Jelenu Vinaj. 
Odluka je usvojena JEDNOGLASNO.

Točka 12.
Program korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Rh na području Općine Bogdanovci usklađen je s naputkom državne revizije, gdje je dodana točka d) u kojoj se navodi višak prihoda iz prethodne godine. Ukupan plan Programa iznosi 1.105.000,00 kn, pojasnio je gosp. Barun. Program je usvojen JEDNOGLASNO.

Točka 13.
Također je i Program utroška sredstava naknade za zadržavanje nezakonito izgrađenih zgrada u prostoru za 2023. godinu usklađen sa Proračunom. Program ukupno iznosi 10.000,00 kn, a sredstva se planiraju utrošiti na rekonstrukciju nogostupa, navodi gosp. Barun.
Program je usvojen JEDNOGLASNO.

Točka 14.
Gđa. Savić Bajac pojasnila je kako smo na prošloj sjednici donijeli odluku o imenovanju povjerenstva za provedbu javnog natječaja za zakup poljoprivrednog zemljišta u vlasništvu Rh na području Općine Bogdanovci, međutim došlo je do nesporazuma i na vijeću je rečeno krivo ima i prezime pravnika, umjesto Jurice Barbarića, rečenom je da će pravnik biti Josip Basarić, što smo uvidjeli kada smo došli na prvu radnu sjednicu povjerenstva, te nam je gosp. Barbarić rekao kako on nije Josip Basarić, te nismo mogli održati sastanak, dok se ne izmjeni odluka. Također se u ovoj Odluci navodi zbog čega se mijenjaju stari članovi povjerenstva govori gđa. Savić Bajac.
Gosp. Krizmanić navodi kako je došlo do nesporazuma, te da je dao krivo ime.
Odluka o imenovanju povjerenstva za provedbu javnog natječaja za zakup poljoprivrednog zemljišta u vlasništvu Rh na području Općine Bogdanovci usvojena je JEDNOGLASNO.

Točka 15.
a) Gosp. Međeši pojašnjava kako se analiza stanja sustava CZ usvaja svake godine. Prošlih godina usvojili smo određene planske dokumente, te je u novoj Analizi uveden DVD Bogdanovci, jer je ponovo počeo s radom.
Analiza stanja sustava CZ usvojena je JEDNOGLASNO.
b) Što se tiče godišnjeg plana razvoja sustava CZ sve je isto kao i prošlih godina, u planu za iduću godinu je smotriranje CZ, te još jedna izmjena umjesto predstavnika crvenog križa Marija Pavlovića imenovan je Marko Barun, kao predstavnik crvenog križa, a Mario Pavlović ostaje kao član civilne zaštite.
Godišnji plan razvoja sustava CZ usvojen je JEDNOGLASNO. 

Točka 16.
Plan djelovanja u području prirodnih nepogoda donosimo svake godine, od 12 prirodnih nepogoda, četiri nepogode obuhvaćene su našim planom, a zadnjih nekoliko godina jedina prirodna nepogoda koja je prisutna na našem području je suša. I ove godine smo imali proglašenu elementarnu nepogodu suše na poljoprivrednim kulturama koja je procijenjena na cca. 9.000.000,00 kn, navodi gosp. Međeši.
Plan djelovanja u području prirodnih nepogoda usvojen je JEDNOGLASNO.

Točka 17.
Općina Bogdanovci izrađuje četvrti put Godišnji plan upravljanja imovinom. Godišnji plan upravljanja imovinom Općine Bogdanovci za 2023. godinu donosi Općinsko vijeće Općine Bogdanovci na temelju Strategije upravljanja imovinom u vlasništvu Općine Bogdanovci za razdoblje od 2021. do 2027. godine (dalje u tekstu: Strategija).Plan upravljanja obuhvaća ciljeve, smjernice i provedbene mjere upravljanja pojedinim oblikom imovine u vlasništvu Općine Bogdanovci u svrhu provođenja Strategije. Plan upravljanja kojeg izrađuje Općina Bogdanovci usklađen je sa Strategijom i sadržava detaljnu analizu stanja upravljanja pojedinim oblicima imovine u vlasništvu Općine Bogdanovci kao i godišnje planove upravljanja pojedinim oblicima imovine u vlasništvu Općine Bogdanovci. Godišnji plan upravljanja imovnom za 2023. godinu sadrži pojedinačne planove i to:
· Godišnji plan upravljanja trgovačkim društvom u (su)vlasništvu Općine Bogdanovci, 
· Godišnji plan upravljanja imovinom u odnosu na potraživanja, obveze, sudske i druge sporove Općine Bogdanovci, 
· Godišnji plan upravljanja i raspolaganja stanovima i poslovnim prostorima u vlasništvu Općine Bogdanovci 
· Godišnji plan upravljanja i raspolaganja građevinskim i poljoprivrednim zemljištem u vlasništvu Općine Bogdanovci 
· Godišnji plan upravljanja i raspolaganja nogometnim igralištima u vlasništvu Općine Bogdanovci 
· Godišnji plan rješavanja imovinsko-pravnih i drugih odnosa vezanih uz projekte obnovljivih izvora energije te ostalih infrastrukturnih projekata, kao i eksploataciju mineralnih sirovina sukladno propisima koji uređuju ta područja, 
· Godišnji plan provođenja postupaka procjene imovine u vlasništvu Općine Bogdanovci 
· Godišnji plan rješavanja imovinskopravnih odnosa Općine Bogdanovci 
· Godišnji plan provedbe projekata javno-privatnog partnerstva Općine Bogdanovci, 
· Godišnji plan vođenja Evidencije imovine Općine Bogdanovci 
· Godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Bogdanovci 
Godišnji plan upravljanja imovinom Općine Bogdanovci objavljuje se u Službenom vjesniku VSŽ i na mrežnim stranicama Općine Bogdanovci, pojasnio je gosp. Barun.
Godišnji plan upravljanja imovinom Općine Bogdanovci za 2023. godinu usvojen je JEDNOGLASNO.

Točka 18.
Gosp. Barun pojašnjava kako Općina Bogdanovci izrađuje Izvješće o provedbi Godišnjeg plana upravljanja imovinom u vlasništvu Općine Bogdanovci za 2021. godinu.
Izrada svih plansko-upravljačkih dokumenata i praćenje rezultata rada u nadležnosti su Općine Bogdanovci, te se oni obavljaju transparentno, stručno i profesionalno, uvažavajući pri tome temeljna načela upravljanja državnom imovinom - načelo javnosti, učinkovitosti, predvidljivosti i odgovornosti. Materijal ovog Izvješća obuhvaća podatke sa stanjem na dan 31. prosinca 2021. godine.
Sukladno članku 20. Zakona o upravljanju državnom imovinom („Narodne novine“, broj 52/18) izrađuje Izvješće o provedbi Godišnjeg plana upravljanja imovinom Općine Bogdanovci za prethodnu godinu i daje na uvid Vijeću jedinice lokalne samouprave. Prijedlog izvješća o provedbi Godišnjeg plana upravljanja imovinom Općine Bogdanovci za 2021. godinu predstavlja dokument u kojem se putem mjera, projekata i aktivnosti opisuje realizacija elemenata strateškog planiranja postavljenih u Strategiji i u Godišnjem planu upravljanja imovinom Općine Bogdanovci za 2021. godinu. Također, u ovom Prijedlogu izvješća opisuje se provedba realizacije svih predloženih aktivnosti iz Godišnjeg plana upravljanja imovinom za 2021. godinu kroz realizaciju definiranih pokazatelja rezultata, postavljenih mjernih jedinica za pokazatelje rezultata, kao i kroz provedbu polaznih i ciljanih vrijednosti mjernih jedinica, a sve u skladu s definiranim posebnim ciljevima i pojavnim oblicima imovine na upravljanju Općine Bogdanovci
Godišnji plan upravljanja imovinom Općine Bogdanovci za 2021. godinu objedinjuje sljedeće Godišnje planove:
1. Godišnji plan upravljanja trgovačkim društvom u (su)vlasništvu Općine Bogdanovci, 
2. Godišnji plan upravljanja imovinom u odnosu na potraživanja, obveze, sudske i druge sporove Općine Bogdanovci, 
3. Godišnji plan upravljanja i raspolaganja stanovima i poslovnim prostorima u vlasništvu Općine Bogdanovci, 
4. Godišnji plan upravljanja i raspolaganja građevinskim i poljoprivrednim zemljištem u vlasništvu Općine Bogdanovci, 
5. Godišnji plan rješavanja imovinsko-pravnih i drugih odnosa vezanih uz projekte obnovljivih izvora energije te ostalih infrastrukturnih projekata, kao i eksploataciju mineralnih sirovina sukladno propisima koji uređuju ta područja, 
6. Godišnji plan provođenja postupaka procjene imovine u vlasništvu Općine Bogdanovci, 
7. Godišnji plan rješavanja imovinskopravnih odnosa Općine Bogdanovci, 
8. Godišnji plan provedbe projekata javno-privatnog partnerstva Općine Bogdanovci, 
9. Godišnji plan vođenja Evidencije imovine Općine Bogdanovci, 
10. Godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Bogdanovci 
Odluka o usvajanju Godišnjeg plana upravljanja imovinom Općine Bogdanovci za 2021. godinu objavljena je u Službenom vjesniku Vukovarsko-srijemske županije, broj 19/20
Prijedlog zaključka o prihvaćanju Izvješća o provedbi Godišnjeg plana upravljanja imovinom za 2021. godinu usvojen je JEDNOGLASNO.


Točka 19.
Gosp. Barun želi upoznati sa financijskim stanjem općine, te očitovati se na sve upite postavljene na prošloj sjednici vijeća i to kako slijedi:
Na računu Općine Bogdanovci nalazi se -64.053,49kn. 
Također na istoimenom računu stoji dozvoljeni minus od 400.000,00kn. 
Prihode koje očekujemo tijekom prosinac 2022. i siječnja 2023. su:
· Fiskalno izravnavanje od 236.582,49kn.
· Uplate poljoprivrednika za prodaju, zakup i koncesiju do 30.11. što je do sada uplaćeno 312.433,00kn; šaljemo opomene zbog kašnjenja sa uplatom svima koji nisu još uplatili. 
· Uplata od strane Ministarstva regionalnog razvoja i fondova EU za isplatu dodatnih sredstava
u ukupnom iznosu od  200.000,00kn. (sredstva za isplatu kružnog toka i para autobusnih ugibališta 293.092,68kn)
· Uplata tekuće pomoći Vukovarsko-srijemske županije u siječnju 2023. god na ukupan iznos od 100.000,00kn.
Rashodi za 2022. godinu sa današnjim datumom u ukupnom iznosu od 784.680,23kn
Uplate za udruge do kraja godine 95.000,00kn; cilj nam je isplatit do kraja godine. 
Kružni tok i par autobusnih ugibališta - Potpisan je Sporazum između Uprave za ceste VSŽ i Općine Bogdanovci i Župe Kraljice Mučenika Vukovar, 05.03.2021. godine. Tadašnje vijeće je upoznato sa Sporazumom i sa financijskom konstrukcijom vezanom za kružni tok te ujedno bivši zamjenik načelnika. Lokalni izbori su bili 16.05.2021. Nakon lokalnih izbora novo općinsko vijeće je donijelo i proračun za 2022. godinu u kojoj stoji konstrukcija stavke za izgradnju kružnog toka te stavka autobusna ugibališta. Nema rada na svoju ruku ako je vijeće znalo o tijeku radova početku i završetku radova. 
Javna tribina - Na 18. sjednici Općinskog vijeća koja je održana 08.11.2022. pod točkom razno rekao sam da je prijedlog da se održi javna tribina u Bogdanovcima 27.11.2022., a predsjednika mjesnog odbora Bogdanovci obavijestio sam 02.11.2022. da je namjera tog datuma održat javnu tribinu na što je on potvrdio da se slaže sa datumom. Održana je i javna tribina u Petrovcima, 04.12.2022. u dogovoru sa vijećem mjesnog odbora Petrovci, a za javnu tribinu u Svinjarevcima kontaktirao sam predsjednika VMO Svinjarevci 05.12.2022. da je prijedlog za održavanje bude 08.01.2023. te čekam odgovor. 
Povjerenstvo za zakup poljoprivrednog zemljišta u vlasništvu RH - na svakoj sjednici općinskog vijeća obrazloženo je od strane predsjednika povjerenstva i članova povjerenstva šta su napravili i koliko puta su se sastali. Općinsko vijeće je donijelo odluku o naknadi za članove povjerenstva te stoga vijeće je bilo upoznato sa radom vijeća i njenim brojem sastajanja. Matematika naknada puta broj sastanaka. Uostalom probijanjem stavke za povjerenstvo rebalansom se rješava. 
Ujedno molim vijećnike koji predlažu imena članova povjerenstva da se prvo raspitaju točno o imenu i prezimenu osobe koju predlažu jer u javnosti izgleda vrlo neozbiljno i neodgovorno postupanje. 
Javna rasvjeta - Na 11. sjednici općinskog vijeća koja je održana 23.03.2022. pod točkom 12. Razno upozorio sam vijeće o enormnim poskupljenjima električne energije i rekao da ostale jedinice lokalne samouprave interveniraju kako ne bi trošili sva sredstva na javnu rasvjetu. Na upit vezano za županijsku upravu za cestu od ravnatelja ŽUC-a dobio sam informaciju da ne predstavlja problem gašenja rasvjete, ali preporučuju radi sigurnosti prometa da na mjestima pješačkih prelaza, autobusnih ugibališta i centra svakog mjesta budu osvjetljenja. Nakon više mjesečnog upozoravanja na velike račune javne rasvjete i električne energije građevina uz informiranje pravnih službi odluka je izvršnog tijela o reguliranju javne rasvjete. Stoga, sam donio Odluku o privremenoj regulaciji javne rasvjete radi visokih računa što se vidi opravdano kroz račune od 1 do 10. mjeseca. Prije i za vrijeme intervencije Vlade Republike Hrvatske. 
Općinsko vijeće na predzadnjoj sjednici je zatražilo izvješća po pojedinima pitanjima te sam ih dostavio u pismenom obliku svim općinskim vijećnicima. Dakle, informacije su dostavljene od strane ureda načelnika. 

Gosp. Gelo navodi kako se ne slaže i nikako nije za gašenje javne rasvjete, odnosno gašenja svake druge lampe, posebice u Bogdanovcima gdje se trenutno u tijeku radovi na izgradnji priključaka na kanalizacijski sustav i nije zgodno šetati stazom na kojoj su radovi, ali ako načelnik kaže da on o tome može sam odlučiti neka tako bude, ali ja se kao vijećnik ne slažem s time.

Gosp. Krizmanić postavlja upit vezano za groblje u Petrovcima, da li je moguće osigurati prostor gdje bi se sahranjivali samo branitelji, znači napraviti aleju branitelja. 
Gosp. Barun odgovara kako smo o tome već prije raspravljali, te smo uputili upit Ministarstvu branitelja koje je odgovorilo da se na svakom groblju može proglasiti aleja branitelja, međutim tu mogu biti sahranjeni isključivo branitelj, ne njihove supruge, roditelji i sl. 
Gosp. Krizmanić predlaže da se prostor iza spomenika odredi kao aleja branitelja
Gosp. Gelo predlaže da se o tome raspravi u udruzi branitelja iz Petrovaca, te da se vidi da li branitelji to žele, s obzirom da se tu samo oni mogu sahraniti.

Gosp. Hardi predlaže da se ranije pali javna rasvjeta, jer se sad pali oko 16:45 sati, a mrak puno ranije pada. Gosp. Barun odgovara kako će obavijestiti koncesionara da pomjeri paljenje javne rasvjete.

Završeno u 20:49 sati.

